**SINTEZA MODIFICĂRILOR GHIDULUI SOLICITANTULUI AFERENT APELULUI DE PROIECTE PR/NE/2023/PI2/RSO1.2/1 – DIGITALIZARE IMM**

**PR NORD-EST 2021-2027**

|  |  |
| --- | --- |
| **Versiunea inițiala** | **Versiunea modificata**  |
| **Ghidul Solicitantului** |
| **1.** | **3. ASPECTE SPECIFICE APELULUI DE PROIECTE****3.1. Tipul de apel**...• Acest apel de proiecte este unul de tip necompetitiv, cu termen limită de depunere, cu prag de calitate. Termenul limită de depunere va fi de 2 luni calendaristice de la data deschiderii apelului de proiecte în MySMIS2021/SMIS2021+. | **3. ASPECTE SPECIFICE APELULUI DE PROIECTE****3.1. Tipul de apel**...• Acest apel de proiecte este unul de tip necompetitiv, cu termen limită de depunere, cu prag de calitate. Termenul limită de depunere va fi de 2 luni calendaristice de la data deschiderii apelului de proiecte în MySMIS2021/SMIS2021+, **cu posibilitatea prelungirii**. |
| **2.** | **4. INFORMAȚII ADMINISTRATIVE DESPRE APELUL DE PROIECTE****4.3.2. Data și ora închiderii apelului de proiecte**Data: 06.01.2024, ora 10:00 | **4. INFORMAȚII ADMINISTRATIVE DESPRE APELUL DE PROIECTE****4.3.2. Data și ora închiderii apelului de proiecte**Data: **15.02.2024**, ora 10:00 |
| **3.** | **5. CONDIȚII DE ELIGIBILITATE****5.3.1. Baza legală pentru stabilirea eligibilității cheltuielilor****...****Condițiile cumulative de eligibilitate a cheltuielilor:****...**Taxa pe valoarea adăugată (TVA) este eligibilă pentru operațiunile al căror cost total este mai mic de 5 000 000 EUR (inclusiv TVA), în conformitate cu prevederile articolului 64 din Regulamentul UE nr. 1060/2021, dacă este aferentă unor cheltuieli eligibile efectuate în cadrul proiectelor finanțate și dacă nu este finanțată și din alte fonduri publice. Fiecare Solicitant va analiza includerea TVA în bugetul proiectului ca o cheltuială eligibilă, prin prisma unui management financiar contabil sănătos. Documentele justificative privind decontarea TVA (în situația includerii acestei cheltuieli în cadrul bugetului ca o cheltuială eligibilă) se vor depune în cadrul perioadei de implementare, la momentul solicitării acesteia în cereri de rambursare/plată. Cheltuiala pentru taxa pe valoarea adăugată (TVA) este eligibilă dacă este aferentă unor cheltuieli eligibile în baza prezentului apel, efectuate în cadrul proiectelor finanțate din FEDR și dacă nu este finanțată și din alte fonduri publice (inclusiv în ceea ce privește TVA care nu va fi solicitată la rambursare conform legislației naționale în domeniul fiscal). | **5. CONDIȚII DE ELIGIBILITATE****5.3.1. Baza legală pentru stabilirea eligibilității cheltuielilor****...****• Ordinul comun MIPE 4013/23.10.2023/ OMF5316/27.11.2023 privind aprobarea Instrucțiunilor de aplicare a prevederilor art.9 alin (1) si (2) din HG 873/2002.****...****Condițiile cumulative de eligibilitate a cheltuielilor:***Se înlocuiește cu următorul text:*...**Taxa pe valoarea adăugată (TVA) este eligibilă pentru operațiunile al căror cost total este mai mic de 5 000 000 EUR (inclusiv TVA), în conformitate cu prevederile articolului 64 din Regulamentul UE nr. 1060/2021, dacă este aferentă unor cheltuieli eligibile efectuate în cadrul proiectelor finanțate și dacă nu este finanțată și din alte fonduri publice. Cheltuiala pentru taxa pe valoarea adăugată (TVA) este eligibilă dacă este aferentă unor cheltuieli eligibile în baza prezentului apel, efectuate în cadrul proiectelor finanțate din FEDR.****Fiecare solicitant va analiza includerea TVA în bugetul proiectului ca o cheltuială eligibilă, prin prisma unui management financiar contabil sănătos. Documentele justificative privind decontarea TVA (în situația includerii acestei cheltuieli în cadrul bugetului ca o cheltuială eligibilă) se vor depune în cadrul perioadei de implementare, la momentul solicitării acesteia în cereri de rambursare/plată.** **Astfel, fiecare Solicitant care își include în bugetul proiectului TVA eligibilă, are obligația depunerii la Autoritatea de Management, la depunerea unei cereri de rambursare/plată, a unei declarații pe propria răspundere (Anexa 1 la Ordinul comun MIPE 4013/23.10.2023 / OMF5316/27.11.2023, respectiv Anexa 22 la Ghidul solicitantului) din care să rezulte că TVA solicitată la rambursare/plată nu a fost și nu va fi solicitată la rambursare conform legislației naționale în domeniul fiscal.** |
| **4.** | **14. ANEXE**... | **14. ANEXE***Se adaugă următoarea anexă:*...**Anexa 22 - Declarația privind eligibilitatea TVA** |
| **Anexa 17 - Declarația privind realizarea de modificări pe parcursul procesului de evaluare** |
| **5.** | Declarația privind realizarea de modificări pe parcursul procesului de evaluare și selecție... | Declarația privind realizarea de modificări pe parcursul procesului de evaluare și selecție**(inclusiv eligibilitate TVA)**...**☐ nu au intervenit modificări****• (dacă este cazul) în completare față de cele declarate la momentul depunerii Cererii de finanțare în Declarația Unică, declar următoarele: „*(....) TVA declarată în cadrul operațiunii a fi eligibilă pentru finanțare din fonduri europene nu a fost și nu va fi solicitată la rambursare conform legislației naționale în domeniul fiscal, pentru a respecta prevederile Regulamentului (UE, Euratom) 2018/1046 al Parlamentului European și al Consiliului din 18 iulie 2018 privind normele financiare aplicabile bugetului general al Uniunii, de modificare a Regulamentelor (UE) nr. 1296/2013, (UE) nr. 1301/2013, (UE) nr. 1303/2013, (UE) nr. 1304/2013, (UE) nr. 1309/2013, (UE) nr. 1316/2013, (UE) nr. 223/2014, (UE) nr. 283/2014 și a Deciziei nr. 541/2014/UE și de abrogare a Regulamentului (UE, Euratom) nr. 966/2012, cu modificările și completările ulterioare, în ceea ce privește evitarea dublei-finanțări*”.** |
| **Anexe la Ghidul solicitantului** |
| **6.**  | ….. | *Se adaugă următoarea anexă:*.....**Anexa 22 - Declaraţia privind eligibilitatea TVA** |